Ukrajna visszaállítja a vízumkényszert
Akár már májustól visszaállíthatja a vízumkényszert az Európai Uniós tagállamokkal szemben Ukrajna - közölte az ukrán államfõ parlamenti képviselõje.
Az ukránok azt sérelmezik, hogy az európai országok zöme nem reagált megfelelõen a kijevi kormányzat azon intézkedésére, amelyben eltörölte a vízumkötelezettséget az EU állampolgáraival szemben.
Igor Popov, az elnöki titkárság helyettes vezetõje bejelentette, hogy Ukrajna még a prágai csúcs elõtt - május 7-ig - eltörölheti az európai közösség állampolgáraival szembeni vízummentességet. A kijevi vezetés az intézkedést azzal magyarázza, hogy amikor Ukrajna vízumkötelezettséget vezetett be az EU-s állampolgárokkal szemben, hasonló súlyú viszonzást várt. A schengeni tagországok viszonzásul könnyített vízumkiadási rendszert ígértek ugyan, de ez néhány regionális próbálkozást leszámítva nem valósult meg.
A még nem hivatalos ukrán döntéssel kapcsolatban Anatolij Zlenko volt külügyminiszter az UNIAN hírügynökségnek nyilatkozva elmondta, hogy bár a vízumkötelezettség visszaállítása ellentmond az ország által vállalt nemzetközi kötelezettségeknek, az egyensúly elve alapján mégis jogosnak tekinthetõ.
A külügyi tárca volt vezetõje számos olyan esetrõl számolt be, amikor ukrán állampolgárok indokolatlanul megalázó procedúrákon estek át az európai államok konzulátusainál a vízumkiadás során.
Ukrajna